Source: https://www.zakonypreludi.sk/zz/2002-631
Timestamp: 2019-05-19 20:24:54+00:00
Document Index: 15203853

Matched Legal Cases: ['§ 141', '§ 138', '§ 141', '§ 138', '§ 1', '§ 1']

631/2002 Z. z. Vyhláška Ministerstva financií Slovenskej republiky, ktorou sa ustanovujú podrobnosti o predkladaní ... | Aktuálne znenie
631/2002 Z. z.
Vyhláška č. 631/2002 Z. z.Vyhláška Ministerstva financií Slovenskej republiky, ktorou sa ustanovujú podrobnosti o predkladaní výkazov, hlásení a správ právnických osôb zahrnutých do konsolidovaných celkov obchodníka s cennými papiermi a centrálneho depozitára
(v znení č. 166/2005 Z. z., 626/2006 Z. z.)
Čiastka 247/2002
Platnosť od 16.11.2002 do31.12.2006
z 18. októbra 2002,
ktorou sa ustanovujú podrobnosti o predkladaní výkazov, hlásení a správ právnických osôb zahrnutých do konsolidovaných celkov obchodníka s cennými papiermi a centrálneho depozitára
Ministerstvo financií Slovenskej republiky podľa § 141 ods. 3 zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) (ďalej len „zákon") ustanovuje:
Na účely dohľadu na konsolidovanom základe podľa § 138 zákona výkazy, hlásenia a správy podľa § 141 ods. 2 zákona predkladá právnická osoba zahrnutá do konsolidovaného celku alebo subkonsolidovaného celku podľa § 138 ods. 6 až 12 zákona Národnej banke Slovenska takto:
Označenie Názov Termín predkladania
P (KONS) 1-02 Prehľad o právnickej osobe patriacej do konsolidovaného celku do dvoch mesiacov po skončení kalendárneho polroka a do troch pracovných dní po uskutočnení zmeny
V (KONS) 2-04 Výkaz o obchodoch a poplatkoch v rámci konsolidovaného celku do 25 dní po uplynutí kalendárneho štvrťroka
H (KONS) 3-02 Hlásenie o primeranosti vlastných zdrojov konsolidovaného celku do 25 dní po uplynutí kalendárneho polroka
H (KONS) 4-04 Hlásenie o veľkých rizikových pozíciách konsolidovaného celku do 25 dní po uplynutí kalendárneho štvrťroka
H (KONS) 5-00 Hlásenie o prekročených limitoch veľkých rizikových pozícií konsolidovaného celku do troch pracovných dní po prekročení limitu
Prehľad o právnickej osobe patriacej do konsolidovaného celku sa predkladá písomne a ostatné výkazy, hlásenia a správy uvedené v § 1 sa predkladajú písomne a elektronicky prostredníctvom aplikačného programového systému STATUS DFT – Zber, spracovanie a uchovávanie štatistických údajov subjektov finančného trhu v Slovenskej republike.
Vzory výkazov, hlásení a správ spolu s vysvetlivkami na ich vyplnenie sú uvedené v prílohách č. 1 až 5.
Výkazy, hlásenia a správy uvedené v § 1 predložené Národnej banke Slovenska právnickou osobou podľa iných všeobecne záväzných právnych predpisov1) možno nahradiť písomným vyhlásením tejto právnickej osoby o tom, že tieto výkazy, hlásenia a správy sú aktuálne, úplné a pravdivé, s uvedením úradne osvedčených podpisov osôb oprávnených konať za túto právnickú osobu a zoznamu už predložených výkazov, hlásení a správ a s uvedením dátumu ich predloženia Národnej banke Slovenska.
Polročné hlásenie o primeranosti vlastných zdrojov konsolidovaného celku za prvý kalendárny polrok 2005 sa predkladá podľa doterajšieho predpisu.
Príloha č. 1 k vyhláške č. 631/2002 Z. z.
Príloha č. 2 k vyhláške č. 631/2002 Z. z.
Príloha č. 3 k vyhláške č. 631/2002 Z. z.
Príloha č. 4 k vyhláške č. 631/2002 Z. z.
Príloha č. 5 k vyhláške č. 631/2002 Z. z.
1) Napríklad vyhláška Ministerstva financií Slovenskej republiky č. 558/2002 Z. z., ktorou sa ustanovuje rozsah, spôsob a termíny predkladania výkazov, hlásení alebo prehľadov z účtovnej evidencie a štatistickej evidencie a ustanovuje obsah, forma, členenie, termíny, spôsob a miesto predkladania výkazov, hlásení a iných správ obchodníka s cennými papiermi a zahraničného obchodníka s cennými papiermi v znení neskorších predpisov, opatrenie Národnej banky Slovenska č. 10/2006 o predkladaní výkazov bankami, pobočkami zahraničných bánk, obchodníkmi s cennými papiermi a zahraničnými obchodníkmi s cennými papiermi na účely vykonávania dohľadu (oznámenie č. 627/2006 Z. z.).